**Проект!**

**У К А З А Н И Я З А С Х Е М А Н А Д Ъ Р Ж А В Н А П О М О Щ**

**„Помощ за реализиране на доброволно поети ангажименти за хуманно отношение към птиците”**

**1. Правно основание**

1.1. Част II, Раздел 1.1.5.2 (Помощ за задължения за хуманно отношение към животните) от Насоки на Европейския съюз за държавната помощ в секторите на селското и горското стопанство и в селските райони за периода 2014-2020 – (насоките), параграф 232, 233, 234 „а“, „б“, 235, 236 и при спазване изискванията на параграф 237 и 240;

1.2. Чл. 12, ал. 1, т. 2 от Закона за подпомагане на земеделските производители;

1.3. Указания на Държавен фонд „Земеделие” за прилагане на „Помощ за реализирането на доброволно поети ангажименти за хуманно отношение към птиците“;

1.4. Чл. 137 от Закон за ветеринарномедицинската дейност;

1.5. Наредба № 25 от 14 декември 2005 г. за минималните изисквания за хуманно отношение при отглеждане на кокошки носачки (изм. ДВ. бр.102 от 22 Декември 2009г.);

1.6. Наредба №44 за ветеринарномедицинските изисквания към животновъдните обекти (Приложение № 7 „Изисквания към параметрите на жизнената среда при отглеждане на подрастващи и родители от кокоши вид“ към чл. 14, ал. 1, т. 2); Приложение № 8 „Оптимални параметри за гъстота на отглеждане“ към чл. 14, ал. 1, т. 4 и Приложение № 9 „Изисквания за гъстота при отглеждане на патици“ към чл. 14, ал. 1, т. 5).

1.7. Наредба № 26 от 2008 г. за минимални изисквания за хуманно отношение при отглеждането на бройлери (изм. ДВ, бр. 72 от 15.08.2008 г.)

**2. Цел на помощта**

Подкрепа на земеделски стопани за реализиране на доброволно поети ангажименти за хуманно отношение към животните в сектор „Птицевъдство“.

**3. Предоставяне на помощта**

Помощта се предоставя годишно за покриване на допълнителни разходи или пропуснати доходи, свързани с изпълнение на доброволни ангажименти, поети за най-малко 5 години. Помощта обхваща само онези ангажименти, които надхвърлят съответните задължителни стандарти съгласно глава I на дял VI от Регламент (ЕС) № 1306/2013 година и други приложими задължителни изисквания, установени от

националното законодателство. Средствата по помощта ще се изплащат годишно при спазване на изискванията на чл. 33 (Хуманно отношение към животните) на Регламент (ЕС) № 1305/2013, Приложение II.

**4. Ползватели на помощта**

Помощта се предоставя на земеделски стопани – птицевъди, които се ангажират да прилагат една или повече от мерките, посочени в т. 9 за период от най-малко 5 години и отговарят на следните условия:

* Да са регистрирани по реда на Наредба № 3 от 1999 г. за създаване и поддържане на регистър на земеделските производители;
* По смисъла на т.25 и т. 35 от насоките, помощ по т.1.1.5.2 (Помощ за задължения за хуманно отношение към животните) ще се предоставя на големи предприятия и микро, малки и средни предприятия[[1]](#footnote-1), ангажирани в първичното производство на селскостопанска продукция;
* По смисъла на т. 232 от насоките и чл. 9 от Регламент (ЕС) № 1307/2013, помощ ще се изплаща за активни земеделски стопани;
* Да не сa предприятия в затруднение по смисъла на т. 35 от Насоките на Европейския съюз за държавната помощ в секторите на селското и горското стопанство и в селските райони за периода 2014-2020**[[2]](#footnote-2)**;
* Стопанисваните от тях животновъдни обекти да са регистрирани по реда на чл. 137 от Закона за ветеринарномедицинската дейност;
* Да нямат изискуеми задължения към ДФ „Земеделие“;
* Да нямат изискуеми задължения към държавата по смисъла на чл.162 ал.2 от ДОПК;
* Броят на отглежданите кокошки – носачки, бройлери, родители, патици, гъски и пуйки да не надвишава еднократния капацитет на обекта.

**5. Дата на привеждане в действие:**

Дата на въвеждане на схемата и продължителност на прилагане – помощта се прилага след постановяване на положително решение на Европейската комисия за съвместимост с правилата в областта на държавните помощи.

 Период на приложение на помощта - от датата на решението до 31.12.2024 г.

**6. Срок на подпомагане по схемата на помощта:**

 Земеделските стопани се задължават да прилагат мерките в срок от 5 години.

**7. Максимален интензитет на помощта:**

Съгласно параграф 40 от Насоките и чл. 33 (Хуманно отношение към животните) на Регламент (ЕС) № 1305/2013, Приложение II, максималният размер на помощта може да бъде до 500 евро на животинска единица на година. По видове животни, помощта е както следва:

* Кокошки – носачки – 88,01 евро на животинска единица;
* Родители – 181,53 евро на животинска единица;
* Бройлери – 17,38 евро на животинска единица;
* Пуйки – 29,65 евро на животинска единица;
* Гъски - 29,65 евро на животинска единица;
* Патици – 26,58 евро на животинска единица.

**8. Максималният бюджет на помощта за периода от датата на одобрение на помощта от ЕК до 2024 г. е 172 764 450 лв.**

Размерът на помощта за всяка година се определя с решение на Управителния съвет на ДФ „Земеделие”.

**9. Приемливи разходи**

Стандартните животновъдни практики, които се прилагат в сектора на птицевъдството са съобразени изцяло с действащите разпоредби на европейското и националното законодателство в областта на хуманното отношение при отглеждане на птици. През 2012 г. е получено одобрение за прилагане на схемата на държавна помощ „Помощ за реализиране на доброволно поети ангажименти за хуманно отношение към птиците“ с регистрационен номер – SA.34410., с краен срок до 31.12.2017 г.

През 2018 г. е одобрена схемата на държавна помощ „Помощ за реализирането на доброволно поети ангажименти за хуманно отношение към птиците”, която е с регистрационен номер SA.47026 и краен срок на прилагане до 31.12.2022 г.

През 2020 г. е изменена и одобрена схемата на държавна помощ „Помощ за реализирането на доброволно поети ангажименти за хуманно отношение към птиците”, която е с регистрационен номер SA.53443 и краен срок на прилагане до 31.12.2022 г.

Помощта се предоставя на едно стопанство за покриване на допълнителни разходи или пропуснати доходи, свързани с изпълнение на доброволни ангажименти за хуманно отношение към животните, поети за най-малко 5 години.

По линия на помощта се покриват само ангажименти, които надхвърлят съответните задължителни стандарти съгласно глава I на дял VI от Регламент (ЕС) № 1306/2013 година и други приложими задължителни изисквания, установени от националното законодателство.

**9.1. Приемливи разходи по мерки**

В сектор птицевъдствосе подпомагат мерки, които надхвърлят задължителните изисквания съгласноДиректива 1999/74/ЕС от 19 юли 1999 година за установяване на минимални изисквания за защитата на кокошки носачки и Директива 2007/43/ЕО от 27 юни 2007 за определяне на минимални права за защита на пилетата, за производство на месо транспонирани в Наредба № 25 от 14 декември 2005 г. за минималните изисквания за хуманно отношение при отглеждане на кокошки носачки (изм. ДВ. бр.102 от 22 Декември 2009г.) и Наредба № 26 от 2008 г. за минимални изисквания за хуманно отношение при отглеждането на пилета бройлери (изм. ДВ, бр. 72 от 15.08.2008 г.), както следва:

**Мярка А. Използване на фуражи, съдържащи деоксиниваленол не повече от 2,5 мг/кг**

Мярката е насочена към намаляване вредното въздействие на деоксиниваленола върху здравето, имунитета и общото състояние на домашните птици, които от всички животни, които човек отглежда за храна, заедно със свинете, са най-силно изложени на неговото влияние, поради зърнената си диета. Отчитайки този факт животновъдите полагат допълнителни грижи във връзка със съхранението на зърното, съхранението и производството на фуражи.

Чрез въведената мярка ще се намалят смущенията и увреждането на стомашно-чревния тракт при птиците, ще се подсили тяхната имунна система, което ще доведе до подобряване на благосъстоянието им и намаляване на смъртността тъй като контролираните нива на деоксиниваленола влияят върху развитието на микотоксините във фуражите. В допълнение, превантивният контрол на фуража и изхранването на такъв с ниво на деоксиниваленол не повече от 2,5 мг/кг влияе върху качеството на получените месо и яйца.

Ниво на деоксиниваленол не повече от 2,5 мг/кг фураж птицевъдите ще постигнат чрез полагане на допълнителни грижи, свързани с извършване на лабораторен контрол на произведените и закупени фуражи, както и чрез правилното съхранение на зърното и фуражите, използвани при изхранване.

Осъществяването на тези дейности е доброволно поет ангажимент от стопаните за гарантиране на здравето и благосъстоянието на птиците, за което те ще извършват допълнителни разходи, както следва:

* Родители

Допълнителният разход и пропусната полза за фермера е 162,40 лв. за 1 ЖЕ;

* Бройлери

Допълнителният разход и пропусната полза за фермера е 23,00 лв. за 1 ЖЕ;

* Кокошки – носачки

Допълнителният разход и пропусната полза за фермера е 160,00 лв. за 1 ЖЕ;

* Патици

Допълнителният разход и пропусната полза за фермера е 40,00 лв. за 1 ЖЕ;

* Пуйки

Допълнителният разход и пропусната полза за фермера е 40,00 лв. за 1 ЖЕ;

* Гъски

Допълнителният разход и пропусната полза за фермера е 40,00 лв. за 1 ЖЕ.

За доказване на нива на деоксиниваленола (не повече от 2,5 мг/кг), птицевъдите ще правят лабораторни анализи на фуража, предназначен за изхранване на птиците.

Контролът по мярката ще се извършва на база минимум четири лабораторни анализи на фуража (извършени през различни месеци в годината) за доказване на нивото на деоксиниваленол (не повече от 2,5 мг/кг), водене на дневник за отбелязване на температурата в сградата (не по-ниска от 5°С), закупуване и поставяне на репелентни и инсектицидни приспособления за унищожаване на насекоми и на адсорбенти.

**Мярка Б. Осигуряване на свободна подова площ не по-малка от 10% над задължителния стандарт**

Изпълнението на тази мярка изисква броят на отглежданите птици да бъде по-малък от максимално допустимия в нормативната база, чрез което ще се осигури повече площ и по-благоприятни условия при отглеждането им. Това ще доведе до пропуснати ползи от страна на птицевъдите. Мярката ще се прилага освен при родители от кокоши вид и при родители пуйки, патици и гъски, като при изчисляване на пропусната полза са отчетени реализираните разходи, приходи и печалба от птица през периода на отглеждане, включително разходите за закупуване на еднодневен родител и приходите от продажба на живо или след клане на птицата след приключване на продуктивния период. За кандидатстване по мярката са допустими птицевъди, които поемат доброволен ангажимент да увеличат площта на родител с 10% над заложената площ в Наредба №44 за ветеринарномедицинските изисквания към животновъдните обекти (Приложение № 7 „Изисквания към параметрите на жизнената среда при отглеждане на подрастващи и родители от кокоши вид“ към чл. 14, ал. 1, т. 2, Приложение № 8 „Оптимални параметри за гъстота на отглеждане“ към чл. 14, ал. 1, т. 4 и Приложение № 9 „Изисквания за гъстота при отглеждане на патици и гъски“ към чл. 14, ал. 1, т. 5). Съгласно наредбата максимално допустимата гъстотата в помещенията, е както следва:

* 7 броя родители-носачки от месодаен тип на м2 или 0.14 м2/птица;
* 9 броя родители–носачки от яйценосен тип на м2 или 0,11 м2/птица;
* 2,2 броя родители пуйки на м2 подово отглеждане или 0,45 м2/птица;
* 5 броя родители пуйки отглеждани на скаров под или с 0,20 м2/птица;
* 5 броя родители патици на м2 или 0,20 м2/птица;
* 2,5 броя родители гъски на м2 или 0,40 м2/птица.

Увеличаването на площта с 10%, ще доведе до зареждане в помещенията с: - 0.7 броя птици от кокоши вид по-малко на м2, т.е. 6,3 птици от месодаен тип/м2 с осигурена площ 0.16 м2 на птица;

- 0,7 броя птици от кокоши вид по-малко на м2, т.е. 8,3 броя птици от яйценосен тип/м2 с осигурена площ 0.12 м2 на птица;

- 0,22 броя пуйки подово отглеждани по-малко на м2, т.е. 1,98 броя пуйки/м2 с осигурена площ 0,49 м2 на птица;

- 0,5 броя пуйки отглеждани на скаров под по-малко на м2, т.е. 4,5 броя пуйки/м2 с осигурена площ 0,22 м2 на птица;

- 0,5 броя патици по-малко на м2, т.е. 4,5 броя патици/м2 с осигурена площ 0,22 м2 на птица.

- 0,25 броя гъски по-малко на м2, т.е. 2,25 броя гъски/м2 с осигурена площ 0,44 м2 на птица.

Пропуснатата полза е 5,42 лв. за родител.

Контролът по тази мярка ще се извършва на база на проверка на място.

**Мярка В. Подобряване на условията за хуманно отношение към птиците по време на транспорт (само за доставки до кланицата).**

Условията за хуманно отношение към птиците по време на транспортиране са заложени в Регламент (ЕО) №1/2005*,* който е задължителен в своята цялост и се прилага пряко във всички държави членки.

При транспортиране птиците са изложени на широк кръг от потенциални стресови фактори, които от своя страна могат да породят различни физиологични и патофизиологични последици, вариращи от леко неудобство или умора до тежко изтощение и страдание, наранявания и смърт, като всички те водят до понижено качество на месото и до икономически загуби.

Необходимо е лицата, осъществяващи дейностите при транспорт на птиците до кланицата, да са преминали съответен курс на обучение и да имат познания за физиологичните и поведенчески особености при птиците, да изпълняват своите задачи без да използват насилие или всякакъв друг метод, който по всяка вероятност може да причини ненужен страх, нараняване или страдание, да знаят кои са най-подходящите и безопасни методи на хващане и подреждане на птиците в кафезите/щайгите/контейнерите. Съоръженията за натоварване и разтоварване трябва да са конструирани, поддържани и действащи така, че да се избегне нараняване и страдание и да се гарантира безопасност на животните.

Съгласно *Регламент (ЕО) № 1/2005, Глава VII „Допустими пространствени площи“* гъстотата, която се прилага при транспортиране на птици е, както следва:

● 160 см2/кг за птици между 1,6 < 3 кг/глава (кокошки - носачки, бройлери) 0,57 лв./брой;

● 115 cm2/кг за птици между 3 < 5 кг /(родители, патици) 1,2 лв./брой;

● 105 см2/кг за птици с тегло > 5 кг/глава (гъски и пуйки) 1,8 лв./брой.

Изпълнението на тази мярка има за цел да предостави на птиците повече комфорт, чрез осигуряване на 30 % допълнителната площ по време на транспортирането им от животновъдния обект до кланицата.

Целта е създаване на допълнителен комфорт и надвишаване на заложените в законодателството параметри за плътност при транспортиране на птиците в контейнери.

Мярката ще се прилага при видовете и категории птици, при които е приключил периодът на угояване, според технологията на отглеждане и периода на използване на птиците, като в тази връзка се отчитат техните крайни тегла. Допустими ще бъдат птицевъди, които транспортират до кланица бройлери с тегло от 1,6 кг и по-малко от 3 кг, кокошки – носачки с тегло от 1,6 и по-малко от 3 кг, патици с тегло от 3 кг и по-малко от 5 кг, родители с тегло от 3 кг и по-малко от 5 кг, пуйки и гъски с тегло по-голямо от 5 кг.

Поемането на доброволен ангажимент за подобряване на условията по време на транспорт ще се осъществява чрез осигуряване на 30 % допълнителна площ, която ще бъде със следната минимална площ според новите изисквания за транспортиране:

● 208 cm2/кг за птици между 1,6 < 3 кг/глава (кокошки носачки, бройлери);

Завишение с 0,17 лв./брой;

● 150 cm2/кг за птици между 3 < 5 кг/глава (родители и патици);

Завишение с 0,36 лв./брой;

● 137 см2 / кг за птици с тегло> 5 кг/глава (гъски и пуйки);

Завишението е с 0,54 лв./брой.

Осъществяването на тази дейност ще доведе до пропуснати ползи за стопаните и допълнителните разходи от тяхна страна ще бъдат, както следва:

* Кокошки - носачки

Допълнителният разход и пропусната полза за фермера е 12,14 лв. за 1ЖЕ;

* Родители

Допълнителният разход и пропусната полза за фермера е 11,99 лв. за 1ЖЕ;

* Бройлери

Допълнителният разход и пропусната полза за фермера е 5,67 лв. за 1ЖЕ;

* Пуйки

Допълнителният разход и пропусната полза за фермера е 18,00 лв. за 1ЖЕ;

* Гъски

Допълнителният разход и пропусната полза за фермера е 18,00 лв. за 1ЖЕ;

* Патици

Допълнителният разход и пропусната полза за фермера е 11,99 лв. за 1ЖЕ.

Осигуряването на цитираната по-голяма площ при превоз на птици до кланицата се реализира чрез използване на специализиран транспорт, който независимо от сезона и температурните колебания, осигурява оптимален микроклимат, гарантиращ благосъстоянието на птиците.

Контролът по мярката ще се извършва на база:

1. Ветеринарномедицински свидетелства за придвижване на животните за клане;

2. Лиценз на превозвача удостоверяващ, че превозвачът разполага с подходящо за птици транспортно средство;

3. Сертификат за превоз на животни за продължителни пътувания или протокол за одобрение на транспортното средство за превоз на животни за кратки пътувания за съответствие с изискванията на Регламент в Регламент (ЕО) №1/2005 с указан капацитет за птици;

4. Контролен лист за извършена проверка от официален ветеринарен лекар в птицефермата, като място на заминаване, за спазване правилата за хуманно отношение към животните по време на транспорт, съгласно Регламент на Съвета (ЕО) № 1/2005 г., за всяко конкретно транспортиране (курс) на птиците до кланицата и удостоверяваща броя натоварени птици.

**Мярка Г. Намаляване емисиите на амоняк с 30 % (гарантиране на концентрация на NH3 до 14 ppm), чрез добавяне в постелята на силикатни минерали (перлит, алуминосиликати – каолин, бентонит, зеолит (клиноптилолит) и др.)**

Мярката цели намаляване на нивото на емисиите NH3 и други нежелани газове. Високите концентрации на тези газове оказват негативно влияние върху благосъстоянието на бройлерите и причиняват редица увреждания на здравето им – забавяне на растежа и развитието, възпаление и слепота, засяга се лигавицата на дихателните пътища което е предпоставка за чести дихателни инфекции на белите дробове и въздушните сакове. Чрез добавяне в постелята на бройлерите, която най-често се състои от слама, дървени стърготини или други материали от растителен произход, на силикатни минерали нивата на NH3 в помещенията ще се понижат, като така се подобри и микроклимата в помещенията. В потвърждение на това са направени научни изследвания (N. Gamze Turan, Waste Management & Research, vol. 27, 1: pp. 19-24. , First Published February 1, 2009.), които потвърждават, че когато в постелята не са добавени продукти от силикатни минерали (алуминосиликати или зеолити) съдържанието на азот в нея е по-ниско, т.е азотът се е свързал и се е отделил в помещението като NH3, което е вредно както за птиците, така и за околната среда. В потвърждение на това са и други проучвания (Nakaue et al. -1981, Karamanlis et al. -2008, Li et al., 2006, Lin -2014), при които при добавяне в постелята на различни нива на алуминосиликати (зеолити) е налице редуциране на концентрациите на NH3.

Постелите, в които са добавени силикатни минерали (алуминосиликати, перлит, зеолит и др.) запазват по-добре азота, респективно намаляват емисиите на амоняк в сградата, а от там и в атмосферата. В тази връзка, за гарантиране подобряване здравето и благосъстоянието на птиците и в същото време опазване на околната среда, фермерите поемат допълнителен ангажимент за намаляване с 30 % или до концентрация 14 ppm на заложените минимални изисквания за концентрация на NH3 (не повече от 20 ppm) в Приложение ІІ, на Директива 2007/43/ЕО на Съвета за определяне на минимални правила за защита на пилетата, отглеждани за производство на месо, параграф 3(а). Така ще се избегне и основният риск за замърсяването на околната среда с отделеният азот от птицефермите, както и проникването на нитрати в подпочвените и повърхностните води в резултат от прилагането на оборски тор. Замърсяването на почвата или водата води до екологични проблеми като подкисляване и еутрофикация, които вредят на чувствителните растителни системи, нарушават биологичното разнообразие и намаляват качеството на водата.

За постигане на такива стойности на NH3 (до 14 ppm) птицевъдите правят допълнителни разходи, като в същото време намаляват нежеланите емисии и в околната среда. Изчисленията във връзка с допълнителните разходи за влагане в постелята на силикатни материали отчитат продължителността на отглеждане на бройлерите, препоръчителната доза на продукта, с цел намаляване на NH3, честота на прилагане и ценовите нива.

Мярката е приложима само за бройлери, като допълнителният разход и пропусната полза за фермера, отглеждащ бройлери е 5,33 лв. за 1ЖЕ.

Контролът по мярката ще се извършва на база ежедневно отчитане от страна на

фермера на нивото на амоняк (NH3), което се удостоверява чрез запис. Инспекторите контролиращи хуманното отношение към животните, при извършването на официалния контрол проверяват наличните записи и измерват нивата на NH3 в деня на проверката. Контролът включва допълнително и представяне на документи (фактури), доказващи закупуването на алуминосиликати или зеолити (силикатни минерали), както и дневник с отразен период (в дни или месеци) за прилагане.

Помощта за мерките, е както следва в **лева/животинска единица**, според вида на птиците:

|  |  |
| --- | --- |
| **Мярка** | **Видове птици** |
| **кокошки- носачки (0,014 ЖЕ)** | **родители****(0,03 ЖЕ)** | **бройлери****(0,03 ЖЕ)** | **пуйки****(0,03 ЖЕ)** | **гъски****(0,03 ЖЕ)** | **патици****(0,03 ЖЕ)** |
| А) | 160 | 162,40 | 23 | 40 | 40 | 40 |
| Б) |  | 180,65 |  |  |  |  |
| В) | 12,14 | 11,99 | 5,67 | 18 | 18 | 11,99 |
| Г) |  |  | 5,33 |  |  |  |
| **Всичко** | **172,14** | **355,04** | **34** | **58** | **58** | **51,99** |

Помощта по същите мерки, изразена в **евро/животинска единица,** е както следва:

 (1 евро=1, 95583 лева):

|  |  |
| --- | --- |
| **Мярка** | **Видове птици** |
| **кокошки- носачки (0,014 ЖЕ)** | **родители****(0,03 ЖЕ)** | **бройлери****(0,03 ЖЕ)** | **пуйки****(0,03 ЖЕ)** | **гъски****(0,03 ЖЕ)** | **патици****(0,03 ЖЕ)** |
| А) | 81,80 | 83,03 | 11,76 | 20,45 | 20,45 | 20,45 |
| Б) |  | 92,37 |  |  |  |  |
| В) | 6,21 | 6,13 | 2,90 | 9,20 | 9,20 |  6,13 |
| Г) |  |  | 2,72 |  |  |  |
| **Всичко** | **88,01** | **181,53** | **17,38** | **29,65** | **29,65** | **26,58** |

**10. Начин на предоставяне и изплащане на помощта**

Земеделският стопанин подава заявление за подпомагане, в което отбелязва мерките, за които ще кандидатства и съпътстващи документи в отдел „ПСМП” към ОД ”Земеделие” по постоянен адресна физическото лице или едноличния търговец *(при кандидатстване на ФЛ или ЕТ)* и по седалището на юридическото лице *(при кандидатстване на ЮЛ)*. Отдел „ПСМП” извършва документална проверка за верността на информацията, предоставена от кандидата за подпомагане, както и за спазването на изискванията за допустимост на заявлението и изчислява размера на подпомагането.

ДФ „Земеделие“ обобщава информацията от подадените заявления и следи общият размер на помощта да не превиши определения с решение на Управителния съвет на ДФ „Земеделие” максимален годишен бюджет.

Когато сумата на заявените средства надхвърля размера на определения годишен бюджет, се определя коефициент на редукция, с който се преизчислява размерът на помощта на всеки заявител.

ДФ „Земеделие“ взема решение за одобрение на заявлението или прави отказ.

ДФ „Земеделие“ сключва договор с бенефициента за предоставяне на помощта.

**11. Документи за предоставяне на помощта**

а/ Заявление, генерирано от системата на ДФ „Земеделие“, в което кандидатът отбелязва мерките, за които ще кандидатства и декларира следните данни:

* Брой заявени птици според еднократния капацитет на обекта;
* ЕИК (за ЕТ и ЮЛ);
* IBAN сметка и BIC код на обслужващата банка;
* Не е предприятие в затруднение на т. 35 от Насоките на Европейския съюз за държавната помощ в секторите на селското и горското стопанство и в селските райони за периода 2014-2020;

Големите предприятия трябва да опишат варианта без подпомагане, така наречения съпоставителен сценарий или алтернативен вариант на проекта или дейността, и да представят документи, в подкрепа на описания от тях в заявлението съпоставителен сценарий.

б/ Копие от регистрационна карта, удостоверяваща актуалната регистрация на земеделския стопанин по Наредба 3 от 1999 г.;

в/ Удостоверение за регистрация на животновъдния обект по реда на чл. 137 от Закона за ветеринарномедицинската дейност

г/ Удостоверение за наличието или липсата на задължения по чл. 87, ал. 6 от ДОПК, издадено от съответната Териториална дирекция на Националната агенция за приходите, но не по-късно от два месеца преди датата на подаване на документите в териториалната структура на ДФ „Земеделие”;

д/ Контролен лист от извършена проверка от Българска агенция по безопасност на храните, който показва, че са изпълнени всички задължителни стандарти за хуманно отношение към птиците;

е/ Извлечение от Интегрираната система за администриране и контрол на база информация от Системата за идентификация на животните и регистрация на животновъдните обекти на БАБХ за регистрация на обекта.

**12. Контрол и отговорности**

12.1. ДФ „Земеделие“ контролира общият размер на изплатените помощи да не надхвърля определения с решение на Управителния съвет на ДФ „Земеделие” максимален годишен бюджет;

12.2. При неусвояване на средства по отделните мерки с решение на Управителния

съвет на ДФ „Земеделие”, те се прехвърлят към други мерки в рамките на направлението;

12.3. Българска агенция по безопасност на храните (БАБХ) и ДФ „Земеделие“ извършват фактическа проверка по изпълнението на поетите ангажименти и наличието на необходимите за това документи и издават контролен лист;

12.4. Земеделските стопани – птицевъди се ангажират да прилагат мерките, за които е получена помощта за период от най-малко 5 години, считано от датата на първото кандидатстване;

12.5. Земеделските стопани-птицевъди, доказват пред ДФЗ и БАБХ изпълнението на доброволно поетите задължения за хуманно отношение към птиците, които надхвърлят задължителните стандарти чрез съотносимите документи;

12.6.При нецелево използване на предоставената държавна помощ по схемата, включително и при деклариране на неверни данни, както и при представяне на неистински документи, вземането на Фонда става изискуемо и земеделският стопанин възстановява получените средства, заедно със законната лихва от датата на получаването им.

12.7. Отчитането на заявения брой птици се извършва с представянето на съотносимите документи. Допуска се признаването на процент смъртност върху партидата-до 10% при кокошки-носачки и при родители. Допуска се и признаване на процент отпад при родители, като броят им може да се редуцира и до 15 % отпад при родители. При констатиран по-голям процент, земеделският стопанин възстановява съответната част от получените средства, заедно със законната лихва от датата на получаването им.

12.8. Контролът по мярка А ще се извършва на база минимум четири лабораторни анализи на фуража (извършени през различни месеци в годината) за доказване на нивото на деоксиниваленол (не повече от 2,5 мг/кг), водене на дневник за отбелязване на температурата в сградата (не по-ниска от 5°С), закупуване и поставяне на репелентни и инсектицидни приспособления за унищожаване на насекоми и на адсорбенти.

12.9. Контролът по мярка Б ще се извършва на база проверка на място.

12.10. Контролът по мярка В ще се извършва на база:

- Ветеринорномедицински свидетелства за придвижване на животни за клане;

-Лиценз на превозвача, удостоверяващ, че превозвачът разполага с подходящо за птици транспортно средство;

-Сертификат за превоз на животни за продължителни пътувания или протокол за одобрение на транспортното средство за превоз на животни за кратки пътувания в съответствие с указания капацитет за птици съгласно изискванията на Регламент (ЕО)№1/2005;

-Контролен лист за извършена проверка от официален ветеринарен лекар в птицефермата, като място на заминаване, за спазване правилата за хуманно отношение към животните по време на транспорт, съгласно Регламент на Съвета (ЕО) № 1/2005 г., за всяко конкретно транспортиране (курс) на птиците до кланицата и удостоверяваща броя натоварени птици.

12.11. Контролът по мярка Г ще се извършва на база ежедневно отчитане от страна на фермера на нивото на амоняк (NH3), което се удостоверява чрез запис. Инспекторите, контролиращи хуманното отношение към животните при извършването на официалния контрол проверяват наличните записи и измерват нивата на NH3 в деня на проверката. Контролът включва допълнително и представяне на документи (фактури), доказващи закупуването на зеолити (нехимични продукти), както и дневник с отразен период (в дни или месеци) за прилагане.

**13. Спазване на правилата за държавни помощи**

13.1. Помощта съгласно тази схема е вид държавна помощ, предоставена при условията на правото на Европейския съюз;

13.2**.**Земеделски стопани, които са малки, средни или големи предприятия по смисъла на т. 35 от насоките имат право на помощ по Раздел 1.1.5.2 (Помощ за задължения за хуманно отношение към животните);

13.3.Бенефициенти по Раздел 1.1.5.2 Помощ за задължения за хуманно отношение към животните не могат да бъдат бенефициенти предприятия в затруднение, съгласно определението в т.35 от същите насоки;

13.4.По смисъла на т. 232 от насоките и чл. 9 от Регламент (ЕС) № 1307/2013, помощ ще се изплаща за активни земеделски стопани.

13.5.Съгласно изискванията на параграф 27 от насоките, не се предоставя помощ на предприятие, което не е изпълнило разпореждане за възстановяване вследствие на предходно решение на Комисията, с което помощта се обявява за неправомерна и несъвместима с вътрешния пазар;

13.6.При приложението на помощта ще се прилагат изискванията за стимулиращ ефект съгласно част I, т.3.4 от насоките, като големите предприятия трябва да опишат варианта без подпомагане, така наречения съпоставителен сценарий или алтернативен вариант на проекта или дейността, и да представят документи, в подкрепа на описания от тях в заявлението съпоставителен сценарий;

13.7.По силата на параграф 41 от насоките, схемата за помощ изключва следните неотделими нарушения на законодателството на ЕС:

* Задължение седалището на бенефициера да се намира в съответната държава членка или основното му място на установяване да бъде в тази държава членка;
* Задължение бенефициерът да използва национално произведени стоки или национални услуги;
* Ограничаване на възможността бенефициерите да се възползват от резултатите от научноизследователска, развойна дейност и иновации в други държави членки;

13.8. Държавната помощ е със срок на прилагане след получаване на положително решение на Европейската комисия за съвместимост с правилата в областта на държавните помощи - от датата на решението до 31.12.2024 г.Земеделските стопани се задължават да прилагат мерките в срок от 5 години.

13.9. Във връзка с клаузата за преразглеждане съгласно параграф 724 от Насоките на Европейския съюз за държавната помощ в секторите на селското и горското стопанство и в селските райони за периода 2014-2020 се предвижда нотифицираната схема за държавна помощ да бъде адаптирана в случай на промяна в изискванията на Регламент (ЕС) № 1305/2013, Регламент (ЕС) № 1306/2013 и Регламент (ЕС) № 1307/2013 или при промяна на прилагащите правила, приети от Комисията (т. 1.1.5.2. Помощ за задължения за хуманно отношение към животните от Насоките на Европейския съюз за държавната помощ в секторите на селското и горското стопанство и в селските райони за периода 2014-2020);

13.10. Не се допуска предоставяне на помощ за транзакционни разходи, възникнали с продължаването на вече поети ангажименти за хуманно отношение към животните (т.238 от Насоките);

13.11. При прилагането на помощта ще бъдат спазвани изискванията на т.67 от Насоките, като няма да бъде включвано подпомагане на оперативни разходи.

13.12. Натрупване на помощ – По силата на параграф 100 от Насоките, помощта с установими допустими разходи може да се натрупва с друга държавна помощ по отношение на едни и същи допустими разходи, които се припокриват отчасти или изцяло, само ако подобно съчетаване не води до надхвърляне на най-високия интензитет или размер на помощта, приложим за този вид помощ съгласно настоящите Насоки.

Помощта, предоставена по силата на схемата за помощ, не се натрупва с помощ от типа de minimis за едни и същи допустими разходи ако това натрупване води до интензитет или размер на помощта, надвишаващ определения в настоящите насоки.

Земеделският стопанин няма право да ползва друго публично финансиране за едни и същи разходи, за които се предоставя подпомагане съгласно схемата. Когато кандидатства за друго публично финансиране, уведомява Държавен фонд „Земеделие”.

Подпомагането по реда на тази схема се прекратява от датата на получаване на друго публично финансиране. Публично финансиране означава както средства от държавния бюджет, така и средства от бюджета на ЕС, независимо от органа, който ги предоставя.

В случай на двойно финансиране, настоящата помощ става изискуема и подлежи на възстановяване, заедно със законната лихва от датата на получаването й. За да не бъде допуснато двойно финансиране с публични средства, се осъществява следният контрол: Преди предоставяне на помощта, ще бъде поискана официална информация от компетентните дирекции в Министерство на земеделието, относно друго публично финансиране за същите разходи.

При положение, че е предвидено подобно финансиране, ще бъде направена проверка за всеки получател на помощта.

В случай на двойно финансиране, както и представяне на неистински документи, помощта става изискуема и подлежи на възстановяване, заедно със законната лихва от датата на получаването й.

**14. Прозрачност -** Към момента се прилагат досега действащите правила за осигуряване на публичност и прозрачност, описани в действащия Закон за държавните помощи, а именно чрез спазване изискванията на чл. 11 и чл. 12 от него.

В тази връзка на  уебсайта на Министерство на земеделието се поддържа актуален списък на държавните помощи, съдържащ информация за видовете помощи, период на подпомагане, правно основание, цел, форма и интензитет на помощта, както и препращане към официалния уебсайт на Комисията, където са публикувани всички държавни помощи – (обобщена информация, в случаите на помощи освободени от нотификация, или решенията на ЕК относно съвместимостта с правилата за държавни помощи).

На уебсайта на предоставящия орган на държавни помощи в земеделието - Държавен фонд „Земеделие” (с изключение на помощите под форма на данъчни облекчения, при които предоставящия орган е Националната агенция за приходите) се публикуват указания за прилагане на всички държавни помощи в земеделието, попадащи в обхвата на груповото освобождаване, минималните помощи и други данни, необходими за наблюдението и прозрачността на държавните помощи.

На сайта на ДФ „Земеделие“ на адрес: <http://www.dfz.bg/bg/darzhavni-pomoshti/-7022014-9-2-/> е публикуван Регистър на предоставените държавни помощи, в съответствие чл. 9, параграф 2, б. "в" и параграф 3 от Регламент (ЕС) № 702/2014 и т. 128, б. "в" и т. 129 от Насоките на ЕС за държавната помощ в секторите на селското и горското стопанство и в селските райони за периода 2014-2020 г.

14.1. При прилагането на помощта ще бъдат спазени изискванията на параграф 128 от насоките относно публикуването на следната информация на общ уебсайт за държавната помощ на национално и регионално ниво:

а)Пълния текст на схемата за помощ и разпоредбите за нейното прилагане или правното основание за индивидуална помощ, или линк към него;

б)Наименованието на органа (органите), предоставящ помощта;

в)Самоличността на индивидуалните бенефициери, формата и размера на помощта, отпусната на всеки бенефициер, датата на предоставяне, вида на предприятието (МСП/голямо предприятие), региона, в който се намира бенефициерът (по NUTS ниво II) и основния стопански сектор, в който бенефициерът упражнява своята дейност (на равнище група по NACE). Това изискване може да бъде отменено по отношение на индивидуалните помощи, които не надхвърлят следните прагове:

* 60 000 EUR за бенефициери в първичното производство на селскостопански продукти.

15. В съответствие с чл. 10 от Закона за държавните помощи, по отношение на предоставянето и управлението на помощта, ДФ ”Земеделие” е администратор.

**16. Съответствие с правилата на държавните помощи -** Помощта съответства на общите принципи на оценяване по Глава 3, Част 1 от Насоки на Европейския съюз за държавната помощ в секторите на селското и горското стопанство и в селските райони за периода 2014 — 2020 г.

1. Категорията МСП обхваща микро, малки и средни предприятия, които изпълняват критериите, посочени в чл. 2 от Приложение І към Регламент (ЕС) № 702/2014 на Комисията. Микро, малки и средни предприятия обхваща предприятията, в които работят по-малко от 250 души, чийто годишен оборот не надхвърля 50 млн. евро и/или чието годишно балансово число не надхвърля 43 млн. евро.”

Голямо предприятие означава предприятие, което не изпълнява критериите, определени в чл. 2 от Приложение І към Регламент (ЕС) №702/2014 на Комисията. [↑](#footnote-ref-1)
2. „предприятие в затруднено положение“ означава предприятие, по отношение на което е изпълнено поне едно от следните обстоятелства:

а) в случай на дружество с ограничена отговорност (различно от МСП, което съществува от по-малко от три години), когато повече от половината от записания акционерен капитал е изразходван поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надвишава половината от записания акционерен капитал. За целите на тази разпоредба „дружество с ограничена отговорност“ се отнася по-специално до видовете дружества, посочени в приложение I към Директива 2013/34/ЕС на Европейския парламент и на Съвета , а понятието „акционерен капитал“ включва, когато е приложимо, премии от акции;

б) в случай на дружество, при което поне част от членовете носят неограничена отговорност за дълговете на дружеството (различно от МСП, което съществува от по-малко от три години), когато повече от половината от капитала му, посочен в баланса на дружеството, е изразходван поради натрупани загуби. За целите на настоящата разпоредба „дружество, при което поне част от членовете носят неограничена отговорност за дълговете на дружеството“ се отнася по-специално до видовете дружества, упоменати в приложение II към Директива 2013/34/ЕС;

в) когато предприятието е в процедура по колективна несъстоятелност или отговаря на критериите на националното право, за да бъде подложено на процедура по колективна несъстоятелност по искане на неговите кредитори;

г) когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране;

д) в случай на предприятие, което не е МСП и през последните две години:

i)съотношението задължения/собствен капитал на предприятието е било по-голямо от 7,5; както и

ii)съотношението за лихвено покритие на предприятието, изчислено на основата на EBITDA, е било под 1,0. [↑](#footnote-ref-2)